കോഴിക്കോട് വരയ്ക്കല് കടപ്പുറത്തെ ബലിതര്പ്പണം: പൂജാരി അടക്കം നൂറ് പേര്ക്കെതിരെ കേസെടുത്ത് പോലീസ് കോഴിക്കോട്: കൊറോണ നിയന്ത്രണങ്ങള് പാലിച്ചിട്ടും കോഴിക്കോട് വരയ്ക്കല് കടപ്പുറത്ത് ബലിതര്പ്പണ ചടങ്ങ് നടത്താന് ശ്രമിച്ചവര്ക്കെതിരെ പോലീസ് കേസെടുത്തു. വരയ്ക്കല് ദേവീക്ഷേത്രത്തിലെ പൂജാരികള് അടക്കം കണ്ടാലറിയാവുന്ന നൂറ് പേര്ക്കെതിരെയാണ് പോലീസ് കേസെടുത്തത്. പകര്ച്ചവ്യാധി നിരോധന നിയമപ്രകാരമാണ് കേസ്. വെള്ളയില് പോലീസിന്റേതാണ് നടപടി. കൊറോണ നിയന്ത്രണങ്ങളുടെ പശ്ചാത്തലത്തില് പൊതുഇടങ്ങളില് ബലിതര്പ്പണം നടത്തരുതെന്നായിരുന്നു സര്ക്കാര് നിര്ദ്ദേശം. ആലുവ മണപ്പുറത്തും ഇത്തവണ ബലതര്പ്പണം ഉണ്ടായിരുന്നില്ല. കൊറോണ മാനദണ്ഡം പാലിച്ച് വീടുകളില് ബലിതര്പ്പണ ചടങ്ങുകള് നടത്താനയിരുന്നു നിര്ദ്ദേശം. കഴിഞ്ഞ വര്ഷവും പിതൃതര്പ്പണ ചടങ്ങുകള് വീടുകളിലാണ് നടന്നത്. വിശ്വാസികള് വീടുകളില് തന്നെ ബലി അര്പ്പിക്കണമെന്ന നിര്ദ്ദേശം പാലിച്ച് നിരവധി ഇടങ്ങളില് ഓണ്ലൈനായാണ് ബലിതര്പ്പണം നടന്നത്. ആലുവയ്ക്ക് പുറമെ തെക്കന് കേരളത്തില് ഏറ്റവും കൂടുതല് പേരെത്തുന്ന തിരുവല്ലം, മദ്ധ്യകേരളത്തിലെ തിരുനാവായ തുടങ്ങിയ ക്ഷേത്രങ്ങളിലും ഇത്തവണ ബലിതര്പ്പണം ഉണ്ടായിരുന്നില്ല.